Vir my het die gelyk of wikipedia nou weer vir 'n paar minute af was, terwyl ander bekende webblaaie goed gewerk het. Al wat ek kon sien was, "400 Bad Request" en "nginx/1.9.4" op 'n wit agtergrond, en dit het Commons ingesluit. Noudat dit weer aan is sukkel ek steeds met beelde, op Afrikaanse wikipedia en commons, en waarskynlik al die ander weergawes ook. As mens van Duitsland af werk is ek seker daar gaan nie 'n probleem wees nie, maar hier in SA is daar 'n probleem. Ek vermoed dit is nie beperk tot 'n sekere internet diensverskaffer nie. JMK (kontak) 17:12, 10 Januarie 2016 (UTC)
Dankie, ek dink dis wat hulle noem 'n "server timeout". 'n Bediener erens spandeer 'n seker hoeveelheid sekondes om sy taak af te handel, en as die internet swaar gebruik word, dan sny dit uit voor die taak afgehandel is. Dit affekteer beelde wat net vervang word met 'n klein beeld-ikoon, videos en klankopnames wil glad nie speel nie, en selfs wiskundige formules verdwyn. En wikipedia is baie swakker daaraan toe as ander webblaaie. Ek het erens gelees dat sekere media-mpye "dedicated lines" by diensverskaffers kan koop, sodat die res van die internet dan opsy geskuif word, en wat dan die internet effektief minder gelyk maak. Ek raai dis min of meer wat hier gebeur. JMK (kontak) 07:36, 11 Januarie 2016 (UTC)
Verskillende artikels gebruik die woord "opper" en "opperste", en ek dink dit word nie reg gebruik nie. Die woord "opperste" het maar 'n beperkte aanwending in Afrikaans, soos in "opperste skelm", en bloot "opper" soos in "Opper-Beiere" weet ek nie van nie. Raad is welkom. JMK (kontak) 16:45, 1 Januarie 2016 (UTC)
Ek was ook maar taamlik onseker oor die korrekte Afrikaanse vertaling van Engelse geografiese terme soos Upper Canada. Sowel Bo-Kanada asook Opper Kanada is moontlike vertalings. Dieselfde geld vir die Duitse Oberbayern. Die HAT bevestig inderdaad dat ons Opper met die betekenis van "hoër geleë" mag gebruik (soos in Opper Egipte, sien Google Books), net soos opperste met die bet. "hoogste". Google lewer 'n magdom resultate vir die gebruik van "opperste" in onlangse Afrikaanse romans.
Ek was in 2009 in my eerstejaar toe ek aangesluit het. In Augustusmaand het ek 'n artikel oor Eliza Meiring geskryf. Daar was nie 'n artikel oor haar nie, ek het die inligting gehad, ek het die werk opgelaai.
Kernartikels vs. artikels vir die "teikenmark" (wat Suid-Afrikaanse lesers wil hê) vs. artikels oor onderwerpe waarvan ons almal hou.
Om op jou knieë, met die broek om die enkels, vir Beeld te smeek, soebat, gatlek en stertswaai vir 'n artikel of twee. Goddank vir Radio Sonder Grense wat landwyd uitsaai!
Wikipedia is nie meer vir my 'n "straf" soos aan die begin nie, maar eerder 'n reisgenoot. Afgesien van my uitbarstings so nou en dan (veral teenoor die akademici), het ek nie meer kantoordrag aan nie, maar plakkies en 'n palmtak-hempie. Dit wil vir my voorkom of die spanning van 2009 ook nou minder is. Ek skryf artikels wat ek interessant vind, besoek, lees, ens. Veral oor die onbekende. Die druk voel ek is nie meer daar nie. Suidpunt (kontak) 22:07, 4 Januarie 2016 (UTC)
Suidpunt, dankie vir die opsomming van die groei van ons Wiki. Dit is 'n ware spanpoging en dit het nou 'n ware Afrikaanse geur! Dankie ook vir jou vloermoere, dit verleen 'n bietjie kleur aan geselshoekie! Ek het gister reeds met Beeld gepraat en is weereens hoopvol dat hulle op 15 Jan 2016 'n artikeltjie sal plaas! Groete! Oesjaar (kontak) 05:37, 5 Januarie 2016 (UTC)
Dit is ongemagtig vir gebruikers om klanklêers by RSG af te laai en op ander webwerwe op te laai. Ek kan hoogstens die presiese adres (7 megagreep) verskaf net hierso. Suidpunt (kontak) 10:39, 21 Januarie 2016 (UTC)